
Nr. 1192 / 21.08.2026
ANUNȚ
privind organizarea examenului de promovare pentru obținerea gradului profesional de CERCETĂTOR CONSACRAT (R3)/CERCETĂTOR ȘTIINȚIFIC GRADUL II (CS II) 
Stațiunea de Cercetare-Dezvoltare pentru Legumicultură Bacău, unitate de cercetare aflată în subordinea Academiei de Științe Agricole și Silvice „Gheorghe Ionescu-Șișești”, cu sediul în Bacău, Calea Bârladului nr. 220, județul Bacău, anunță organizarea examenului de promovare pentru obținerea gradului profesional de cercetător consacrat (R3)/cercetător științific gradul II (CS II), în conformitate cu prevederile Legii nr. 183/2024 privind statutul personalului de cercetare, dezvoltare și inovare, ale Hotărârii Guvernului nr. 1.569/2024 și ale Regulamentului propriu de examen al S.C.D.L. Bacău.
Organizarea examenului a fost aprobată prin ședința Consiliului de Administrație din 13.08.2026, iar calendarul de desfășurare prin Decizia directorului nr. 68 din 21.08.2026.
1. Posturile scoase la examen
	Nr.
	Grad profesional
	Nr. posturi
	Domeniul / specialitatea
	Poziția în statul de funcții

	1
	Cercetător consacrat (R3)/Cercetător științific gradul II (CS II)
	1 post
	Agricultură ecologică
	5

	2
	Cercetător consacrat (R3)/Cercetător științific gradul II (CS II)
	1 post
	Protecția plantelor
	5


Comisia de specialitate a C.C.C.D.I. căreia îi este arondat domeniul: Comisia nr. 14 — Ingineria resurselor vegetale și animale.
Posturile se ocupă pe perioadă nedeterminată, cu normă întreagă, prin transformarea postului ocupat de candidatul care promovează examenul.
2. Condiții de participare
La examenul de promovare poate participa numai personalul CDI angajat în S.C.D.L. Bacău, indiferent de cetățenie, cu contract individual de muncă pe perioadă nedeterminată, care îndeplinește cumulativ următoarele condiții:
a) deține titlul de doctor; în cazul diplomelor obținute în străinătate, deține atestatul de recunoaștere sau de echivalare;
b) îndeplinește standardele minimale aprobate prin Ordinul nr. 6129/2016 — Anexa nr. 14, Comisia de Ingineria resurselor vegetale și animale, pentru gradul de CS II;
c) îndeplinește standardele proprii suplimentare ale S.C.D.L. Bacău, prevăzute în Regulamentul propriu de examen;
d) nu a fost sancționat, în ultimii 3 ani anteriori înscrierii, pentru abateri grave de la buna conduită în activitatea CDI;
e) nu se află în situațiile de conflict de interese prevăzute la art. 54 din Legea nr. 183/2024.
3. Dosarul de înscriere la examen
Dosarul se depune numai în formă completă, cu documentele numerotate în ordinea din opis, în format electronic de tip PDF (documente separate) și/sau în format fizic. Dosarul cuprinde:
a) cererea de înscriere la examen semnată, la care se anexează o declaraţie pe propria răspundere privind veridicitatea informaţiilor prezentate în dosar;
b) lista publicaţiilor, lucrărilor, articolelor/studiilor, brevetelor de invenţie selectate de candidat în funcţie de relevanţa pentru activităţile de cercetare ştiinţifică proprii;
c) fişa de verificare a îndeplinirii standardelor minimale, în conformitate cu prevederile art. 13 alin. (1) şi (10) din Legea nr. 183/2024, şi a standardelor proprii ale organizaţiei de cercetare, după caz, completată şi semnată de către candidat – Anexele 14;
d) copia diplomei de doctorat; în situația în care diploma nu a fost eliberată de o instituție de învățământ superior din România se depune o copie a atestatului de recunoaștere sau de echivalare a acesteia;
e) copia actului de identitate sau orice alt document care atestă identitatea, potrivit legii, după caz;
f) copia certificatului de căsătorie sau dovada schimbării numelui, după caz;
g) declaraţia pe propria răspundere în care se menţionează că, în ultimii 3 ani anteriori înscrierii la examenul de promovare, candidatul nu a fost sancţionat pentru săvârşirea unei abateri grave de la buna conduită în activitatea CDI prevăzute la art. 52 alin. (8) din Legea nr. 183/2024;
h) curriculum-ul vitae semnat de către candidat;
i) certificatul medical care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 3 luni anterior derulării examenului;
j) certificatul de cazier judiciar;
k) declaraţia de consimţământ pentru prelucrarea datelor cu caracter personal semnată.
(2) Curriculumul vitae al candidatului include:
a) studiile efectuate şi diplomele obţinute;
b) experienţa profesională şi locurile de muncă relevante ocupate anterior;
c) proiectele de cercetare, dezvoltare şi inovare pe care le-a condus ca director de proiect şi granturile obţinute, dacă este cazul, indicându-se pentru fiecare sursa de finanţare, volumul finanţării şi principalele publicaţii sau brevete de invenţie rezultate;
d) premiile sau alte elemente de recunoaştere a contribuţiilor ştiinţifice;
e) descrierea narativă a celor mai importante 3 realizări de la ultima promovare - maximum 3 pagini.
f) Propunerea de dezvoltare a carierei științifice din punctul de vedere al activităților de cercetare științifică, formată din maximum 5 pagini.

(3) Dosarul de examen trebuie să conţină lista publicaţiilor, lucrărilor, articolelor/studiilor, brevetelor de invenţie considerate de candidat a fi relevante pentru domeniul postului pentru care candidează. Lista este structurată astfel:
a) lista a cel mult 10 publicaţii ştiinţifice, cele mai relevante, precum: cărţi de autor, articole/studii/capitole, volume editate, lucrări;
b) lista brevetelor de invenţie şi a altor titluri de proprietate industrială;
c) lista cărţilor de autor şi a volumelor editate;
d) lista articolelor/studiilor in extenso, publicate în reviste din fluxul ştiinţific internaţional principal;
e) lista altor lucrări şi contribuţii ştiinţifice.
4. Probele de examen
Examenul de promovare constă în:
a) analiza dosarului de înscriere la examen și a mapei cu lucrări, prin verificarea îndeplinirii condițiilor prevăzute pentru gradul profesional și aprecierea prin punctaj, pe baza grilelor din fișa de evaluare;
b) interviu cu comisia de examen.
Neîndeplinirea unei condiții obligatorii determină eliminarea candidatului din examen. Interviul nu poate compensa neîndeplinirea pragurilor minimale cantitative.
5. Calendarul de desfășurare
	Etapa
	Perioada / data

	Publicarea anunțului
	21.08.2026

	Depunerea dosarelor de examen
	21.08.2026 – 15.09.2026

	Verificarea dosarelor și avizul secretarului comisiei
	21.08.2026 – 15.09.2026

	Analiza dosarelor de către comisia de examen
	16.09.2026 – 17.09.2026

	Susținerea interviului
	18.09.2026

	Comunicarea rezultatelor
	18.09.2026

	Depunerea contestațiilor
	21.09.2026 – 22.09.2026

	Soluționarea contestațiilor
	23.09.2026

	Validarea în Consiliul Științific
	23.09.2026

	Afișarea rezultatelor finale
	23.09.2026



6. Locul și modalitatea de depunere. Informații suplimentare
Depunere în format electronic: la adresa de e-mail sclbac@legumebac.ro (cu confirmare de primire și comunicarea numărului de înregistrare).
Depunere în format fizic: la sediul S.C.D.L. Bacău, Calea Bârladului nr. 220, Bacău, cod 600388 — registratura unității, în zilele lucrătoare, între orele 08 — 16.
Locul desfășurării examenului: sediul S.C.D.L. Bacău, Calea Bârladului nr. 220, Bacău.
Persoană de contact: BREZEANU CREOLA, funcția DIRECTOR, telefon 0234/544963, e-mail sclbac@legumebac.ro.
Regulamentul propriu de examen, calendarul aprobat și formularele-tip sunt disponibile pe pagina de internet www.legumebac.ro și la sediul unității.
Prezentul anunț nu conține prevederi discriminatorii privind candidații referitoare la sex, vârstă, origine etnică sau socială, orientare politică sau religioasă, cetățenie, dizabilități, condiție socială sau economică ori alte tipuri de discriminare, în conformitate cu art. 6 alin. (3) din H.G. nr. 1.569/2024.


DIRECTOR
Dr. ing. Creola BREZEANU

